Kinderverkragter gevonnis vir onopgeloste sake uit 2013 | Maroela Media
Speurderkonstabel Nikiwe Mokatsane Foto: SAPD
ŉ 21-jarige man is uiteindelik gevonnis in twee sake van kinderverkragting wat nie in 2013 opgelos is nie, danksy knap speurwerk deur die polisie.
Neo Petrus Setlai (21) is Woensdag tot twee keer lewenslank in die Botshabelo-streekshof in die Vrystaat gevonnis vir die verkragting van twee dogtertjies.
“ŉ Vyfjarige dogtertjie het op Donderdag, 9 Mei 2013 omstreeks 14:00, saam met maatjies gespeel toe ŉ onbekende man haar weggeneem het op voorwendsel dat hy vir haar skyfies wil koop,” het konstabel Maselela Langa, woordvoerder van die polisie, in ŉ verklaring gesê. “Hy het haar na ŉ nabygeleë koppie in Botshabelo geneem en haar verkrag.”
Die volgende Woensdag, 15 Mei, het ŉ onbekende man weer twee vyfjarige dogtertjies kom haal waar hulle gespeel het en gesê hy sal vir hulle skyfies koop. Die man het hulle ook na ŉ nabygeleë koppie geneem en een van die meisies verkrag. Die ander een kon ontsnap toe voetgangers daar verbygekom het.
“Albei dossiere is gesluit, aangesien die verdagte nie opgespoor kon word nie,” het Langa bygevoeg.
Die onbekende man het weer in Augustus 2013 ŉ seun en meisie, albei vyf jaar oud, na die koppie geneem en die seuntjie gedwing om gemeenskap met die meisie te hê. “Die seuntjie kon vlug en het vir sy gesin vertel wat gebeur het,” het Langa gesê. “Die gemeenskap in Botshabelo het die volgende dag die verdagte gaan soek, en hom met ŉ gebruikte kondoom betrap nadat die seuntjie die man beskryf het.”
Die polisie is ontbied en die kondoom is vir DNS-toetse gestuur.
Setlai is in daardie stadium tot 15 jaar tronkstraf gevonnis vir verkragting.
Speurderkonstabel Nikiwe Mokatsane van Selosesha-polisie het die modus operandi en DNS-toetse bestudeer wat in 2013 tot Setlai gelei het, waar hy in die tronk 15 jaar tronkstraf uitdien vir verkragting.
Ná ŉ lang en intensiewe ondersoek deur Mokatsane, is die beskuldigde bykomend tot twee keer lewenslank gevonnis vir die twee sake van verkragting wat nie in 2013 opgelos is nie.
Politici se geskenke, aandele verklaar
Suid Afrika kort mos ‘n nuwe polisiehoof.
Ja, gee die pos vir iemand wat wil en kan werk.